Diari Oficial de la Generalitat Valenciana


Sumari del DOGV 4251, del 17-05-2002 (2002/5188)

RESOLUCIÓ de 13 de maig de 2002, de la Conselleria de Cultura i Educació, per la qual es fa pública la decisió del jurat del II Premi de les Arts Plàstiques de la Generalitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5188


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de maig de 2002, de la Conselleria de Cultura i Educació, per la qual es fa pública la decisió del jurat del II Premi de les Arts Plàstiques de la Generalitat Valenciana. [2002/X5188]
  
Per Ordre del conseller de Cultura i Educació de 16 d'abril del 2002 (DOGV núm.4233, de 22 d'abril) va ser convocat el II Premi de les Arts Plàstiques de la Generalitat Valenciana, creat per Decret 180/2000, de 5 de desembre, del Govern Valencià (DOGV núm.3898, de 15 de desembre).
  
Reunit el jurat nomenat a l'efecte per mitjà de resolució del conseller de Cultura i Educació de la mateixa data i publicada en el mateix DOGV, en sessió celebrada el deu de maig de 2002, acorda que s'atorgue el premi al senyor Joan Genovés Candel ?Genovés- i que es publique la decisió en el Diari Oficial de la Generalitat Valenciana.
  
Per això, resolc:
  
Fer pública la decisió del jurat del II Premi de les Arts Plàstiques de la Generalitat Valenciana, que té el següent tenor literal:
  
?Atorgar el II Premi de les Arts Plàstiques de la Generalitat Valenciana, en esta seua segona edició corresponent al present exercici 2002, dotat amb la quantitat de trenta mil cinquanta euros amb seixanta-un cèntims d'euro (30.050,61euros), al senyor Joan Genovés Candel, ?Genovés?, nascut a la ciutat de València el 31 de maig de 1930, i que, a parer unànime del jurat, s'ha fet mereixedor del premi en mèrit a la seua dilatada trajectòria artística i projecció internacional com a pintor i artista gràfic dels més destacats del corrent figuratiu a Espanya i dels més representatius del moviment artístic Crònica de la realitat espanyola.
  
Els seus inicis se situen al si de l'antiacademicisme fins que a la dècada dels seixanta torna a la figuració, època que es caracteritza pel fort contingut crític, reivindicatiu i de denúncia.
  
Fundador del grup Los Siete en 1949, s'integra en el grup Parpalló (1958-1961) fins a maig de 1961, sent cofundador del grup Hondo (1960-1963), la dissolució del qual a la fi de 1963 li provoca en l'ànim una profunda crisi artística.
  
Represa l'activitat pictòrica en 1965, es vincula a l'anomenat realisme polític, que es traduïx en una crítica al règim franquista.
  
La seua obra atén la problemàtica universal del ser humà, des dels moments predemocràtics espanyols, passant pels conflictes internacionals més transcendents després de la II Guerra Mundial, com ara la de Vietnam o la guerra del Golf. Encara que ell, a si mateix, no es considera un pintor realment polític, L'abraçada, realitzada en 1976, es convertí en una obra emblemàtica de la lluita per les llibertats democràtiques a Espanya.
  
La projecció internacional de Genovés s'inicia en els anys seixanta, amb la seua presència en la XXXI Biennal de Venècia (1962), la VIII Biennal de Sao Paulo (1965) i la vinculació a la Galeria Marlborough de Nova York (1966), visitant ja des de molt jove les millors sales expositives de Puerto Rico, Lisboa, Rio de Janeiro, Londres, Nova York, Tokio, Roma, Torí, Frankfurt, Berlín i un llarg etcètera.
  
La seua obra està present, així mateix, en les col·leccions dels grans museus del panorama mundial?.
  
València, 13 de maig de 2002.- El conseller, p.s.r. (art. 4.1 del Decret 111/2000, DOGV núm. 3798, de 21 de juliol), la subsecretària: Carmen Pérez Nácher.